እንተኾነ ግን ምስ ደቂ ተባዕትዮ ኩዕሶ እግሪ ትጻወት ስለዝነበረት ርእሰ ተኣማንነት ከምዘጥረየት እትገልጽ ሊድያ ካብ ኩሉ ንላዕሊ ናይ ስድርኣ ሓገዝ ሓለፋ ከምዝነበሮ ተዘንቱ። ሊድያ ቅድሚ 15 ዓመታት ናይጀርያን ላይበርያን ኣብ ውድድር ጸወታ ኩዕሶ እግሪ ትሕቲ 20 ዓመት ዘካየድኦ ውድድር ዳንያ ከምዝነበረት ትገልጽ። “እቲ ጸወታ ፍጹም ኣይርስዖን። ምኽንያቱ ኣዝዩ ኣጸጋሚ ስለዝነበረ። ግዝፈት ናይቲ ስትድየም ካብ እቲ ኣብ ኢትዮጵያ እንፈልጦ ዝተፈለየ እዩ” እትብል ሊድያ ታፈሰ ተመልከቲ’ውን ፍሉያት ከምዝነበሩ ተዘክሮኣ ኣካፊላትና። መላእ ጸወታታት ኩዕሶ እግሪ ኣፍሪቃ ከምዝዳነየት እትገልጽ ሊድያ ኣብ ክልተ ዓመት ዝካየድ ናይ ደቂ ኣንስትዮ ውድድር ኩዕሶ እግሪ ኣፍሪቃ ጽዋዕ መን ወሰደ ብተኸታታሊ ንኣርባዕተ ዓመታት ከምዝዳነይትን ቀጻሊ ንዝካየድ ጸወታ ክትዳኒ ኣብ ቅድመ ምድላዋት ከምእትርከብን ድማ ሓቢራትና። ምንጪ ስእሊ, LIDIYA TAFESSE ቅድሚ ኣርባዕተ ዓመትን ቅድሚ ሓደ ዓመትን ኣብ ዝተኻየዱ ናይ ደቂ ኣንስትዮ ውድድራት ኩዕሶ እግሪ ዓለም ከምኡ'ውን ፊፋ ኣብ ዘዳለዎም ናይ ትሕቲ 17 ዓመትን ትሕቲ 20 ዓመት ዝዕድሚኦምን ዘካየድዎ ውድድራት ኩዕሶ እግሪ ብዳይነት ተሳቲፋ። ሊድያ ታፈሰ ድሕሪ ወሊድ ናብ'ቲ ኣዝያ እትፈትዎ ሞያ ዳይነት ኩዕሶ እግሪ ንኽትምለስ ተጸጊማ ከምዝነበረት ተዘንቱ። “ድሕሪ ወሊድ ኣካላዊ ለውጢ የጋጥም እዩ። ክብደት ወሲኸ ስለዝነበርኩ ናብ እቲ ቅድሚኡ ዝነበረ ስሩዕ ቁመና ንኽምለስ ብዙሕ ክሰርሕ ግድን’ዩ ነይሩ። ጠንኪረ ስለዝሰራሕኹ ሓሳብ ልበይ ሰሚሩለይ ኣብ ውድድር ጽዋዕ ኣፍሪቃ ናይ ምስታፍ ዕድል ረኺበ” ትብል። ንጸወታ ጽዋዕ ኣፍሪቃ ኣብ እትዳለወሉ ግዜ መጉዳእቲ ገጢምዋ ከምዝነበረ እትገልጽ ሊድያ፡ ናብ ሃገራ ከምእትምለስን ብእኡ ኣቢላ ድማ ካብ ስፖርት ዓለም ከይትሰናበት ስግኣት ሓዲርዋ ከምዝነበረ ሓቢራ። እንተኾነ ግን ኣይከምዝሰግአቶን ሓውያ ናብ፤ቲ ሕጂ በጺሓቶ ዘላ ደረጃ ክትበጽሕ ኪኢላ። ካብ መጉዳእቲ ድሒና ብወሰኽ ሰዓት ናብ ፍርቂ ፍጻመ መን ሓለፈ ንዝተጻወታ ሃገራት ኮትዲቫርን ካሜሩንን ብዳይነት ኣጻዊታ ምንባራ ትዝክር። “እቲ ጸወታ ብወሰኽ ግዜ ክቕጽል ምስተወሰነ ካብቶም ተጻወቲ ኩዕሶ እግሪ ንላዕሊ ኣነ ሓይሊ ስለዝነበረኒ ኣመና ደስ ኢሉኒ” ብምባል እቲ ዝነበረ ኩነታት ንድሕሪት ምልስ ኢላ ተዘንቱ። ሊድያ ኣብ ወሰንቲ ብደረጃ ኣህጉርን ዓለም ለኻውን ዝተኻየዱ ውድድራት ብዳይነት ተሳቲፋ እያ። ንቐጻሊ ከኣ ኣብ ናይ ደቂ ተባዕትዮ ውድድራት ኣፍሪቃ ከምእትሳተፍ ተስፋ ሰኒቓ ኣላ። ነጻ መስመር ስልኪ ንግዳያት ጾታዊ ጥቕዓት ኣንፃር ባህላዊ ልምዲ ዝቃለሳ ሰብ 'ጸሊም-ክዳን' ህንዲ ሊድያ ካብ እቲ ናይ ዳይነት ኩዕሶ እግሪ ብተወሳኺ ፋርማሲስት እያ። ብሰንኪ ኮሮናቫይረስ ውድድራት ኩዕሶ እግሪ ተቛሪጹ ኣብ ዝነበረሉ እዋን ፋርማሲስት ኮይና እናሰረሐት ጸኒሓ። ሰባት ካብ ለበዳ ኮሮናቫይረስ ብኸመይ ክኸላኸሉ ከምዘለዎም ሓበሬታ ብምሃብ ሰሪሓ። ኣብ እቲ ዘላቶ ናይ ዓወት መገዲ ንኽትበጽሕ ድጋፍ ስድርኣ፣ በዓል ቤታን ውሉዳን ክብ ዝበለ ከምዝኾነ ትገልጽ። ካብ ከዋኽብቲ ደያኑ ኩዕሶ እግሪ ሓንቲ ዝኾነት ሊድያ ታፈሰ ካልኦት ደያኑ ደቂ ኣንስትዮ ክበዝሓ ከምእትሰርሕ ኣፍሊጣ። ሊድያ ካብ ሞያ ዳይነት ኩዕሶ እግሪ ምስተሰናበተት ብናይ ፋርማሲ ሞያ ከምእትቕጽልን ደቂ ኣንስትዮ ደያኑ ኩዕሶ እግሪ ክተሰልጥንን ሕልሚ ከምዘለዋ ንቢቢሲ ሓቢራ። ተዛማዲ ትሕዝቶ ሎዛ አበራ፡ "ናተይ ወለዶ ታሪኽ ክሰርሕ’ዩ"8 ሰነ 2019 ዶክተር ዘቢብ፡ “ሓደ ሰብ፡ 'ነዚ ዕድል ክትረኽብዮ ኢኺ ፈትኒ' ዝብል መልእኽቲ ሰዲዱለይ”11 ሓምለ 2019 ጽባቐ፡ "ኣብ ዓለም እቲ ዝኸበደ ነገር ድልየትካ ዘይምፍላጥ'ዩ"13 ታሕሳስ 2019 ደቂኣንስትዮ ዝመርሕኦ መንግስቲ ፊንላንድ26 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
